Mukdenski incident
<s>Incident u Mukdenu, Mukdenski incident a poznat i kao Mandžurski incident smatra se uzrokom japanske invazije na Mandžuriju, i, uz incident kod mosta Marka Pola, uvodom u Drugi japansko-kineski rat koji je u punoj žestini izbio tek 1937.</s><s>Zato ga se smatra uvodnim dijelom tog rata.</s>

<s>U blizini Mukdena (danas Shenyang) u južnoj Mandžuriji na dijelu Južnomandžurske željeznice koja je bila vlasništvo Japana, postavljen je 18. rujna dinamit.</s><s>Japanska Carska armija, optuživši za događaj kineske disidente, odgovorila je i formalnom invazijom na Mandžuriju što je zatim dovelo do uspostavljanja marionetskog Mandžukua.</s>

<s>Pozadina
Japanska gospodarska prisutnost i politički interes u Mandžuriji neprekidno su rasli od Rusko-japanskog rata 1904./1905.</s><s>Tako su ovdje Japanci 1906. osnovali Južnomandžursku Željeznicu i smatrali se nasljednicima istih prava koja su do tada imali Rusi.</s><s>To je uključivalo potpunu i ekskluzivnu upravu u zoni Južnomandžurske željeznice.</s><s>Japansko željezničko osiguranje bilo je smješteno unutar zone zbog osiguranja vlakova i pruge.</s><s>Osoblje željezničkog osiguranja bili su vojnici japanske vojske i često su na manevre izlazili izvan željezničke zone.</s>

<s>Još 4. lipnja 1928. japanski ekspanzionistički časnici izveli su atentat eksplozivom na kineske vlastodršce u Mandžuriji, u kojem je poginuo maršal Zhang Zuolin.</s><s>Časnici su očekivali da će u Mandžuriji nakon toga izbiti kaos koji bi Japancima bio izgovor da se vojno umiješaju.</s><s>No situacija je ostala mirna, a Japanci su podržavali Zuolinovog nasljednika dok je branio neformalnu nezavisnost Mandžurije od utjecaja Kuomintanga.</s>

<s>Kinezi su pokušali otvorenom konkurencijom suzbiti japanski gospodarski i politički utjecaj Japana u Mandžuriji.</s><s>Tako su na primjer sagradili željezničku liniju koja je bila paralelna japanskoj.</s><s>Napetosti između Japana i Kine povećale su se u proljeće 1931. nakon što je ubijen jedan japanski špijun, a izbili su i sukobi između Kineza i Koreanaca koji su nakon japanske aneksije Koreje postali japanski državljani.</s><s>Pored toga, veliki broj Japanaca vjerovao je da će daljnja ekspanzija u Mandžuriji značiti izlazak iz gospodarske krize koja je vladala krajem 1920-tih i početkom 1930-tih godina.</s>

<s>Incident
Plan za incident izradila su četiri časnika japanske vojske 31.  svibnja 1931.</s><s>Značajan dio plana bila je gradnja bazena u japanskom časničkom klubu u Mukdenu.</s><s>Ovaj "bazen" bio je u stvarnosti bunker za dva 9,2 inčna topa dopremljena u potpunoj tajnosti.</s><s>Eksploziv je postavljen u blizini tračnica, no dovoljno udaljeno da ne uzrokuje ozbiljnu štetu.</s><s>18. rujna oko 22:20 eksploziv je aktiviran.</s><s>Eksplozijom je manje oštećen dio od 1,5 metra pruge samo s jedne strane.</s><s>U stvari, vlak iz Changchuna je tim dijelom prošao bez poteškoća i u Shenyang stigao u 22:30.</s><s>Nakon eksplozije došlo je do razmjene vatre između Japanaca i Kineza.</s>

<s>Japanci su za napad optužili Kineze, što im je poslužilo kao izlika za slanje trupa u Mandžuriju.</s><s>Japanske trupe bez naredbe iz Tokija napale su kineski garnizon u Mukdenu i zatim osvojile grad.</s>

<s>Posljedice i ocjena događaja</s>

<s>Direktna posljedica incidenta bila je japanska invazija na Mandžuriju koju su zaposjeli i osnovali satelitsku državu Mandžukuo.</s><s>U japanskom parlamentu postupci u Mandžuriji kritički su promatrani.</s><s>No kako su neki kritičari ubijeni ili su bili nadglasani, parlament nije posegnuo u događanja.</s>

<s>Na japanski poticaj, Liga naroda imenovala i ovlastila je komisiju da istraži incident.</s><s>Članovi komisije trebali su imati punu slobodu kretanja Mandžurijom.</s><s>To im, međutim, vojska nije omogućila.</s>

<s>Izvori</s>

<s>1931
Drugi kinesko-japanski rat</s>

